**ОПШТИНСКО ВЕЋЕ ОПШТИНЕ КНИЋ**, на седници од 14.11.2019. године у поступку разматрања предлога Општинске управе општине Кнић број 88-1814/19 од 14.11.2019, на основу члана 96. Статута општине Кнић (''Сл.гласник општине Кнић бр.01/19) и члана 15. Одлуке о јавним расправама („Сл.гласник општине Кнић“ бр.16/19), организује:

**ЈАВНУ РАСПРАВУ**

1. Јавна расправа се спроводи о:
* нацрту Одлуке о трећој измени Одлуке о буџету општине Кнић за 2019. годину;

- нацрту Програма о трећој измени Програма одржавања и развоја општинских и некатегорисаних путева, јавне расвете и других комуналних и јавних објеката у 2019.години у општини Кнић;

 **2**.Јавна расправа организује се у периоду **од 14. 11. 2019. године до 19. 11. 2019. године.**

 **3**. Јавна расправа се организује:

 - истицањем акта који су предмет јавне расправе на сајту општине Кнић;

 - стављањем на увид акта који су предмет јавне расправе у Општинској управи – Стручној служби за скупштинске послове и послове Општинског већа;

 **4.** Примедбе, предлози и мишљења на акте који су предмет јавне расправе достављају се Општинском већу општине Кнић, у писаном облику, најкасније до **19.11. 2019. године до 13:00 часова.**

 **5**. По истеку рока за достављање примедби, Општинско веће ће свести јавну расправу, утврдити предлоге аката и сачинити извештај о спроведеној јавној расправи и исте доставити Скупштини на разматрање.

**Број:88-1814/19-01 ПРЕДСЕДНИК**

**У Книћу:14.11.2019.године Мирослав Николић с.р.**